انعام اللہ خان نیازی

انعام اللہ خان نیازی ایک پاکستانی سیاست دان ہیں جو 1993ء سے 1996ء تک اور نومبر 2014ء سے مئی 2018ء تک پنجاب کی صوبائی اسمبلی کے رکن رہے۔ وہ 1997ء سے 1999ء تک پاکستان کی قومی اسمبلی کے رکن رہے۔

ابتدائی زندگی اور تعلیم 
وہ 9 اکتوبر 1955ء کو میانوالی میں پیدا ہوئے۔ 

ان کے پاس بیچلر آف آرکیٹیکٹ کی ڈگری ہے جو انہوں نے 1984ء میں نیشنل کالج آف آرٹس سے حاصل کی ۔

سیاسی زندگی
وہ 1993 کے پاکستانی عام انتخابات میں حلقہ پی پی 38 (میانوالی) سے پاکستان مسلم لیگ (ن) (پی ایم ایل-این) کے امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 14,793 ووٹ حاصل کیے اور ایک آزاد امیدوار کو شکست دی۔ 

وہ 1997ء کے پاکستانی عام انتخابات میں حلقہ این اے-54 (میانوالی-II) سے مسلم لیگ ن کے امیدوار کے طور پر پاکستان کی قومی اسمبلی کے لیے منتخب ہوئے۔ انہوں نے 53,861 ووٹ حاصل کیے اور حمیر حیات خان روکھڑی کو شکست دی۔ 

انہوں نے 2002ء کے پاکستانی عام انتخابات میں حلقہ پی پی-44 (میانوالی-II) سے مسلم لیگ (ن) کے امیدوار کے طور پر پنجاب کی صوبائی اسمبلی کی نشست کے لیے انتخاب لڑا، لیکن وہ ناکام رہے۔ انہوں نے 152 ووٹ حاصل کیے اور گل حمید خان روکھڑی سے نشست ہار گئے۔ اسی الیکشن میں انہوں نے قومی اسمبلی کی نشست حلقہ این اے 72 (میانوالی-2) سے مسلم لیگ (ن) کے امیدوار کے طور پر حصہ لیا لیکن وہ کامیاب نہیں ہوئے۔ انہوں نے 30,018 ووٹ حاصل کیے اور پاکستان پیپلز پارٹی کے امیدوار سے نشست ہار گئے۔ 

انہوں نے 2008ء کے پاکستانی عام انتخابات میں مسلم لیگ ن کے امیدوار کے طور پر حلقہ این اے-71 (میانوالی-I) اور حلقہ این اے-72 (میانوالی-II) سے قومی اسمبلی کی نشست کے لیے انتخاب لڑا، لیکن وہ ناکام رہے۔ انہوں نے حلقہ این اے 71 میں 2,087 اور حلقہ این اے 72 میں 44,868 ووٹ حاصل کیے اور نوابزادہ ملک عماد خان اور حمیر حیات خان روکھڑی سے نشست ہار گئے۔ 

انہوں نے 2012ء میں مسلم لیگ ن چھوڑ کر پاکستان تحریک انصاف (پی ٹی آئی) میں شمولیت اختیار کی۔

وہ نومبر 2014ء میں ہونے والے ضمنی انتخابات میں حلقہ پی پی-48 (بھکر-II) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے تھے۔ فروری 2015ء میں انہوں نے دوبارہ مسلم لیگ ن میں شمولیت اختیار کی۔

خاندان 
وہ عمران خان کے چچا زاد اور حفیظ اللہ نیازی اور نجیب اللہ خان نیازی کے بھائی ہیں۔

حوالہ جات 

نیازی خاندان
ضلع میانوالی کی شخصیات
پاکستان مسلم لیگ (ن) کے اراکین قومی اسمبلی
پنجاب ارکان صوبائی اسمبلی 2013ء تا 2018ء
پاکستانی ارکان قومی اسمبلی 1997ء تا 1999ء
پنجاب ارکان صوبائی اسمبلی 1993ء تا 1996ء
بقید حیات شخصیات
1955ء کی پیدائشیں
قومی اسمبلی پاکستان کے رکن کے نامکمل مضامین
پنجاب صوبائی اسمبلی کے ارکان نامکمل
ویکی ڈیٹا سے مطابقت رکھنے والی مختصر تفصیل